Data was extracted from:https://www.infomed.co.il/treatments/hysterectomy/

כריתת רחם - חלקית, מלאה או רדיקלית (Hysterectomy)
ערוץ הריון ולידה
3 דקות קריאה
כללי
שאלות ותשובות
מאמרים
ניתוח כריתת רחם (הנקרא גם ניתוח הוצאת רחם) כולל הוצאה שלמה או חלקית של הרחם, המהווה את אחד מאיברי הרבייה של האישה
.
מתי מתבצע ניתוח כריתת רחם?
ניתוח זה מתבצע לרוב כאקט טיפולי עקב מחלה ממארת של אחד מאיברי הרבייה: סרטן הרחם, סרטן צוואר הרחם, סרטן השחלות או החצוצרות, המחייבים כריתה של איברים אלו בנוסף לרחם, לריפוי מהמחלה או בעקבות גידולים שפירים גדולים ברחם הגורמים לנפיחות, כאבים ודימומים בלתי פוסקים
.
סיבה נוספת בגינה נשים רבות מחליטות על ניתוח כריתת רחם היא כאקט מניעתי - מניעת הריון לנשים שאינן מעוניינות להביא יותר ילדים או מניעה של גידולים ממאירים בקרב נשים המצויות בסיכון גבוה לחלות בסרטן השחלה נשאיות הגן
BRCA).
)
ניתוח כריתת רחם מבוצע ע"י
רופא נשים כירורג
.
סוגי כריתת רחם
כאשר מדברים על ניתוח לכריתת רחם, חשוב להבדיל בין רמות שונות של כריתה
:
כריתה חלקית -
בניתוח זה כורתים את הרחם בלבד, ללא פגיעה באיברים סמוכים
.
כריתה מלאה -
בניתוח זה כורתים את הרחם וכן את צוואר הרחם, הוא החלק ברחם הממוקם בתוך חלל הנרתיק
.
כריתה רדיקלית -
בכריתה זו כורתים את הרחם, צוואר הרחם וגם את החצוצרות והשחלות
.
הבחירה בין הכריתות השונות תלויה במידה רבה בסיבת הניתוח וברצונה של המנותחת
.
הכנות לניתוח
לפני הניתוח, תידרשי לבצע בדיקות שונות שיסייעו בבחירת הגישה הניתוחית ובהערכת המצב, לרבות בדיקת פאפ, ביופסיה של רירית הרחם, אולטרסאונד של האגן ועוד. בלילה שלפני הניתוח, תידרשי להתקלח באמצעות סבון שסופק על ידי רופא/ת הנשים המנתח/ת כדי למזער את הסיכוי להתפתחות של זיהום. כמו כן, ניקוי טרום ניתוחי של פי הטבעת (חוקן) או של הנרתיק, יידרש גם הוא לעיתים. לפני ביצוע הפעולה תינתן אנטיביוטיקה כדי למזער את הסיכוי להתפתחות של זיהום במהלך הניתוח.
[1]
בזמן הניתוח
כריתת רחם מתבצעת לרוב תחת הרדמה כללית ואורכת עד לשלוש שעות, כתלות במורכבות והיקף הניתוח הנדרש.
הוצאת הרחם מתאפשרת בכמה שיטות
:
כריתה בניתוח פתוח, כריתה דרך הנרתיק,
גישה זעיר פולשנית
(לפרוסקופית) בשיטה הקלאסית או בעזרת רובוט. בחירה בשיטת הניתוח תלויה ביכולותיו של המנתח, רצונה של המטופלת וסיבת הניתוח
.
ניתוח כריתת רחם פתוח
מבוצע חתך אחד בקיר הבטן התחתון, עד לכניסה לחלל האגן
.
לאחר שהמנתח מבצע סקירה של חלל הבטן והאגן, הרחם מאותר ומנותק מאספקת הדם. בהמשך, מנותק הרחם מהרצועות המחזיקות אותו אל קירות האגן ובהתאם לסוג הניתוח - הרחם מוסר, עם או ללא צוואר הרחם, השחלות או החצוצרות. קיר הנרתיק העליון נתפר, לאחר הוצאת הרחם החוצה
.
משך הניתוח הוא כשעה-שעתיים (אם מדובר בכריתת רחם חלקית או מלאה)
.
ניתוח כריתת רחם וגינלי
בניתוח זה, הגישה לרחם היא דרך החלק העליון של הנרתיק, ללא כל חתכים חיצוניים.
לרוב, שיטה זו משמשת לטיפול במקרים של צניחת רחם כמו גם גידולים שאינם ממאירים.
ניתוח זה מאופיין בהחלמה מהירה יותר (הנמשכת לרוב עד לארבעה שבועות) ובשיעור נמוך יותר של סיבוכים.
ניתוח כריתת רחם לפרוסקופי
הרופא/ה המנתח/ת מבצע/ת מספר חתכים קטנים באזור הבטן התחתונה, דרכם מוחדרת מצלמה וכלי ניתוח זעירים. הרחם מוסר דרך החתכים שבוצעו ולעיתים דרך הווגינה. לרוב ההחלמה לאחר ניתוח לפרוסקופי תהיה קצרה יותר בהשוואה לזו הנדרשת לאחר הניתוח הפתוח.
ניתוח כריתת רחם רובוטי
רוב שלבי הניתוח זהים לאלו המתבצעים במהלך הפעולה הלפרוסקופית, אולם הליך הכריתה עצמו מתבצע באמצעות רובוט. זמן ההחלמה לרוב זה הנדרש לאחר ניתוח לפרוסקופי.
[2]
אחרי הניתוח
הצורך באשפוז לאחר ביצוע הפעולה תלוי בסוג הניתוח שבוצע. כריתת רחם בגישה בטנית תצריך לרוב אשפוז של מספר ימים, בעוד שאם בוצעה כריתת רחם וגינלית, לפרוסקופית או רובוטית לעיתים ניתן יהיה להשתחרר מבית החולים כבר באותו היום או לאחר הלילה.
לרוב, החלמה לאחר כריתת רחם אורכת 4-6 שבועות, כתלות בסוג הניתוח שבוצע ובהיקפו.
בתקופת ההחלמה שכיחות תופעות כמו אדמומיות או נפיחות באזור הניתוח, כמו גם דימום וגינלי. בקרב נשים בגיל הפוריות, לאחר הניתוח המחזור יפסק.
אם התבצעה כריתה של הרחם בלבד, ללא השחלות, תופעות הורמונליות אינן אמורות להתפתח לאחר ביצוע הפעולה. עם זאת, אם הוסרו גם השחלות ייתכן שתחוו תופעות שונות שעלולות להתפתח גם בגיל המעבר, כמו גלי חום. הרופא/ה המטפל/ת יורה על טיפול הורמונלי תחליפי כדי להקל על תסמינים אלו.
אם מתבצעת כריתת רחם חלקית, בשנה שלאחר הניתוח יכולים להופיע דימומים קלים הנובעים מהצטברות של רירית הרחם בצוואר הרחם.
[2]
מה אסור לעשות אחרי כריתת רחם?
דימום נרתיקי קל במהלך תקופת ההחלמה הוא תופעה נפוצה , אולם אין להשתמש בטמפונים אלא בתחבושות היגייניות בלבד. חשוב גם להימנע מהרמת חפצים כבדים במשך כשישה שבועות, כמו גם מקיום יחסי מין.
נהיגה מותרת לרוב כשבועיים לאחר ניתוח להוצאת רחם בגישה בטנית, ומספר ימים אם בוצע ניתוח בגישה וגינלית, לפרוסקופית או רובוטית כל עוד אינך נוטל תרופות נרקוטיות לשיכוך כאב. חזרה לעבודה תלויה בסוג המקצוע, אך לרוב מתאפשרת 3-6 שבועות לאחר הניתוח.
[2]
ספורט אחרי כריתת רחם
פעילות גופנית מותרת לרוב כשישה שבועות לאחר הניתוח, כתלות במצבך ובתחושה הכללית. (2) לעיתים, יומלץ על טיפול פיזיותרפי כדי ללמוד תרגילים שעשויים להקל על ההחלמה.
[3]
סיכונים
בדומה לכל ניתוח, גם כריתת רחם מערבת סיכוי להתפתחות של סיבוכים, לרבות :
- קרישי דם
- זיהום חמור
- דימום
- חסימת מעיים
- פגיעות במערכת השתן
- סיבוכים הקשורים בהרדמה
[2]
[1]
https://www.mayoclinic.org/tests-procedures/abdominal-hysterectomy/about/pac-20384559
[2]
https://my.clevelandclinic.org/health/treatments/4852-hysterectomy
[3]
https://www.nhs.uk/conditions/hysterectomy/recovery
/